IZVJEŠĆE O RADU ETNOGRAFSKOG MUZEJA SPLIT ZA 2023. GODINU

IZLOŽBE MUZEJA

* Izložba EMS “Priče o soli i solarstvu, autorice Maje Alujević, otvorena od 14. srpnja 2022. do 10. ožujka 2023.
* Izložba EMS u suradnji s Hrvatskim pomorskim muzejom Split “Tuć more”, autorice Ivana Vuković i Petra Blažević, otvorena 12. listopada

GOSTUJUĆE IZLOŽBE U MUZEJU

* Izložba Centra za tradicijsku kulturnu baštinu “Ala Turka. Orijentalni utjecaji na hrvatske narodne nošnje”, autora Josipa Forjana i Ivane Mihajlic, od 25. svibnja do 25. rujna
* Izložba Društva Sinjali i EMS “Mrgari - kameni cvjetovi Baške”, autora Sanjina Ilića, od 22. ožujka do 12. svibnja

IZLOŽBE MUZEJA U DRUGIM MUZEJIMA I INSTITUCIJAMA

* Izložba EMS “Precima i potomcima. Samouki kipar Petar Meštrović”, autorica Branka Vojnović Traživuk, Gradski Muzej Drniš, od 18. svibnja do 12. lipnja
* Prezentacija dalmatinske pučke sobe u sklopu kompleksa Stela Croatica u Klisu, otvoreno 3. travnja
* Izložba EMS „Priča o soli i solarstvu“, Ston – Tvrđava Kaštio, od 31. kolovoza do 15. rujna

PRIPREMA IZLOŽBI

* Priprema izložbe „Vatreno oružje Osmanskog carstva iz EMS“

Pripremljeni su i realizirani uvodni tekst i katalog oružja, dizajn, prijevod, lektura i korektura: obim 372 stranice

Snimljno je vatreno oružje i dodatna oprema: 421 visoko kvalitetnih fotografija (uz 588 fotografija u 2022. godini)

Restauracija oružja: pet kubura i jedna puška

Restauracija dodatne opreme: Pripašnjača s fišeklijom jedna kožnata fišeklija, 2 uložnice za kuburu

Izrađeni su panoi od kapafiksa, dimenzije 100x70 cm: 21 komad

EDUKATIVNI PROGRAM MUZEJA

**1. Osmišljavanje, priprema i realizacija edukativnog programa:**

* 66 održanih radionica za djecu osnovnoškolskog uzrasta – sudjelovalo 1750 djece
* 15 održanih radionica za djecu vrtićke dobi – sudjelovalo 374 djece
* 2 radionice za srednjoškolce – sudjelovalo 26 djece
* 5 vodstava za studente – sudjelovalo 136 studenata
* 4 održane radionice za starije osobe – u sklopu programa „Dan za nas“ – u suradnji s Udrugom umirovljenika i starijih osoba grada Splita – sudjelovalo 56 posjetitelja
* Sudjelovanje u EMI – Edukativnoj muzejskoj akciji - pod nazivom „Istraživači kulturne baštine“ (20/4 – 19/5/2023), u organizaciji Sekcije za muzejsku pedagogiju i akciju Hrvatskog muzejskog društva

**2. Predavanja**

* 26 održanih predavanja za strane turiste – sudjelovalo 572 turista
* 06.11. predavanje*Što se krije u Etnografskom muzeju* (zajedno s Ivanom Vuković) u sklopu serije moderiranih polemika „Krovna tema“ u suradnji Multimedijalnog kulturnog centra Split i community radija KLFM

MUZEJSKA IZDANJA

* “Precima i potomcima. Samouki kipar Petar Meštrović”, autorica Branka Vojnović Traživuk
* Meštrović, Iva. "Bibliografija časopisa Ethnologica Dalmatica: 1992. - 2022. "Ethnologica Dalmatica, vol. 30(2), 2023
* EMS i Dom Marina Držića “Priča o soli i solarstvu”, autorica Maja Alujević
* “Baština oko nas”, autorica Vedrana Premuž Đipalo
* “Mrgari - kameni cvjetovi Baške”, autora Sanjina Ilića
* “Ala Turka. Orijentalni utjecaji na hrvatske narodne nošnje”, autora Josipa Forjana i Ivane Mihajlic
* “Tuć more”, autorice Ivana Vuković i Petra Blažević

MUZEJSKI ČASOPIS

Objavljena su dva sveska za 2023. godinu:

1. Ethnologica Dalmatica, Vol. 30 No. 1 – objavljeno sedam priloga, časopis je izdan u tiskanom i digitalnom obliku
2. Ethnologica Dalmatica, Vol. 30 No. 2 – objavljena Bibliografija časopisa ED, digitalno izdanje

KONZERVATORSKI RESTAURATORSKI RADOVI

Uz šest komada oružja i pet kožnatih komada dodatne opreme za oružje u cijelosti surestaurirani

1. Vezanka *fjok* 630:SLT;1454

2. Plastron *peturin* 630:SLT;1453

3. Suncobran (bez inventarnog broja)

4. Izrada detaljne dokumentacije ženskog građanskog kostima inv. broja 630:SLT; 798, Split, iz 1901. godine, a otkupljenog 1995. godine.

Komplet je za svečane namjene, a sastoji se od dva dijela: gornjeg haljetka dugih rukava ( inv. br. 630:SLT;798/1 ) i duge suknje ( inv. br. 630:SLT;798/2 ). Oba dijela izrađena su od shangjan svilenog tafta - fine, tanke i lagane tkanine, platnenog veza visoke gustoće, zbog čega odjevni predmet zadržava oblik, a zahvaljujući tkanju od niti u dvije boje ( niti osnove u jednoj boji, a potke u drugoj ) na površini tkanine pojavljuju se preljevi. Haljetak prati liniju tijela zbog dobro oblikovanih krojnih dijelova, a duboki V – izrez, ujedno i otvor, prati ukras od pamučne til čipke vezene metalnim nitima, a dna rukava ukrašena su sa tri vrste čipki. Suknja je zvonolikog oblika koji se dobio iskrojavanjem od 3 dijela te nabiranjem u struku i ušitcima, a dekoraciju čini na lijevoj strani klin od čipkei ukras sa sedefnom kopčom.

Redovito se odlazilo u muzejsku čuvaonicu s ciljem preventivne zaštite tekstilnih muzejskih predmeta koja podrazumijeva detaljan pregled predmeta, ponovno smrzavanje, te smještanje predmeta u čuvaonicu na adekvatan način.

NOĆ MUZEJA 2023.

održana 27. siječnja 2023. godine (tema „Muzeji su važni!“)

**19.00 Prezentacija filmova u produkciji EMS**

 - *Ja to iman u rukan*, 9'

 - *Na svakoj laterni vitar drugačije puše*, 8'

**19.30 Predavanje – Dean Mršić**

 *Magijske predodžbe u Dalmatinskoj zagori*

**20.30 Predavanje – Božidarka Šćerbe Haupt**

 *S Markom i Darkom po Splitu*

PROJEKTI

1. Za Park prirode Dinara pripremljena stručna podloga „Tradicijske djelatnosti na području Parka prirode Dinara“, koja na 365 stranica ima 36 priloga

Autori stručne podloge: Dr.sc. Branka Vojnović Traživuk, Dr.sc. Vedrana Premuž Đipalo, Sanja Ivančić, Ida Jakšić, Maja Alujević, Ivana Vuković, Iva Meštrović, Mr.sc. Dinka Alaupović Gjeldum, Nerina Eckhel, Dipl.ing.arh. Zdravko Živković, Stipe Božić, Dr.sc. Silvio Braica

1. Dvije muzejske kustosice su bile članica Organizacijskog odbora Godišnjeg skupa Hrvatskog etnološkog društva pod nazivom *Etnolozi u kontaktu – dosezi javnog djelovanja etnologije*, održanog u Sinju od 18. do 20. listopada 2023. Godine
2. Projekt Dubrovački šudari u suradnji s Muzejom grada Kaštela, gdje su se održale radionice tkanja. Stručnjaci EMS su sudjelovali na četiri radionice.

**REALIZACIJA IZLOŽBE *TUĆ' MORE***

U 2023. godini godini najveći dio stručnog posla odnosio se na pripremu izložbe *Tuć' more*, priređene u suradnji s Hrvatskim pomorskim muzejom Split, u suautorstvu s Petrom Blažević, kustosicom HPMS-a. Izložbom se fenomenu trgovačkog pomorstva kao važne grane privređivanja stanovništva Dalmacije kroz osobni pristup i tumačenje pojedinačnih povijesti približava svakodnevica onih koji *tuku more*. Stoga, esencijalan dio kvalitativnog istraživanja odnosi se na niz provedenih intervjua s pomorcima raznih činova i s raznih tipova trgovačkih brodova koji su poslužili ne samo kao vrelo za istraživačka pitanja, već su u određenoj mjeri odredili i strukturu teksta kao i tematske cjeline izložbe.

Sinopsisom izložbe obuhvaćene su okosnice kao što su *izmještenost* pomoraca u geografskom smislu, ali i u kontekstu obiteljskog života, ritam dugačkog niza rastanaka i sastanaka kao norme življenja, opasnosti i ljepote plovidbe, utjecaji ove profesije na zdravlje, kao i fenomen suvremene masovne trgovine i pratećeg onečišćenja okoliša. Ove teme ne samo da su usidrene prikupljenom građom, već u snažnoj mjeri zrcale i stručne, ali i osobne preokupacije autorica.

Istovremeno sa sinopsisom izložbe *Tuć' more*i oblikovanjem interpretativnih tekstova razrađivala sei pripremala popratna publikacija istoimenog naziva na 140 stranica (kojoj su prethodili koordinacijski poslovi sadržaja i razradne tekstova autorica, fotografiranja eksponata izložbe i skeniranja građe obavljenog od strane Branka Bralića), dizajniranog od strane Nikole Križanca. Naspram predmeta i glavnih poruka prenesenih muzeografskim pomagalima stavljenih u fokus posjetiteljevog iskustva, za čitatelje kataloga izložbeni je narativ produbljen opsežnijim promišljanjima i analizama.

Izložba je svečano otvorena 12. listopada 2023. godine u Etnografskom muzeju Split, gdje je javnosti bila dostupna tijekom cijelog ostatka 2023. godine.

**IZLOŽBA *Precima i potomcima* SAMOUKI KIPAR PETAR MEŠTROVIĆ**

Izložene skulpture Petra Meštrovića nastajale su u razdoblju od oko 1999. do 2019. godine. One su većinom izrađene od drva oraha kojeg je nabavljao u prirodnom okružju. Prevladava ljudska figura kao samostalna,cjelovita ili tri–četvrt figura te portret. Znatno je manji broj onih koje prikazuju grupe figura ili pojedinačni životinjski lik. To su uglavnom likovi iz autorove neposredne blizine, primjerice članovi obitelji ili oni vezani uz religijske teme. Posebnu grupu čine skulpture koje prikazuju anonimne likove vezane uz određene pojmove (*Vapaj*, *Snagator*) ili su predstavnici grupe kojoj pripadaju (*Žena nosi vodu*). Svi ti likovi oblikovani su na osnovu opažanja realnih formi, a interpretirani prema autorovoj imaginaciji.

Prilikom prenošenja realnih oblika u plastičnu formu dolazi do njihove redukcije i stilizacije. S druge strane, u predočavanju likova iz mašte autor nastoji biti što bliže njihovom „stvarnom“ obličju. Taj dualizam realnosti i mašte, opažanja i imaginacije nazočan je u svim njegovim radovima. On proizlazi iz gotovo nagonskog poriva za oblikovanjem po uzoru na vidljivu formu,poveznog s težnjom za svladavanjem materijala, ali i istovremene svjesnosti o umjetničkoj vrijednosti koja nadilazi razinu prepoznatljivosti.

Uz veliku zahvalnost autoru za pruženi estetski doživljaj ova izložba promovira i drniški kraj u kojem je nastala, kao njegovo ishodište i konačno utočište. Ona pruža pogled unatrag koji nam otkriva nesvakidašnji i neponovljivi likovni svijet Petra Meštrovića iz Otavica, ali i jednu širu vizuru usmjerenu prema naprijed, koja prenosi optimizam stvaranja kao putokaz za bolju i smisleniju budućnost.

Odluka Muzeja je da se izložba postavi u prostoru Gradskog muzeja Drniš, jer je to kraj iz kojega je potekao autor.

MATIČNOST DRUGE RAZINE ZA ETNOGRAFSKE MUZEJE I ETNOGRAFSKU GRAĐU

Etnografski muzej Split nositelj je provedbe matične djelatnosti druge razine za etnografske muzeje i etnografsku građu, a viša kustosica Ivana Vuković voditeljica je poslova matičnosti. Tijekom 2023. godine obavljene su sve planirane djelatnosti matičnosti, zajedno s višom restauratoricom tehničarkom Volgom Lopušinsky-Zoković.

U studenome je izvršen stručni obilazak **Muzeja triljskog kraja** u Trilju (u kojem nas je dočekala v.d. ravnatelja Sanja Budić Leto) te **Muzeja Cetinske krajine** u Sinju (gdje su nas primile ravnateljica Darija Domazet i Danijela Petričević Banovac, voditeljica Etnografskog odjela), dok je u prosincu izvršen posljednji prošlogodišnji izvid – u **Zavičajni muzej Biograd na moru** (u društvu ravnatelja Draženka Samardžića).

## U spomenutim je muzejima zabilježeno stanje muzejske građe, dokumentacije te čuvaonica, kao i stanje postojećih i provedba novih stalnih postava te su dotaknutai tekuća pitanja s kojima se voditelji etnografske građe u sastavu ovih muzeja susreću. Na licu mjesta su kolegama predložene mjere za otklanjanje uočenih nedostataka ili poboljšanja rada muzeja, a o detaljima obilaska se navelo u pisanim Izvještajima koji su se, sukladno *Pravilniku o načinu i mjerilima za povezivanje u Sustav muzeja Republike Hrvatske*, dostavili nadziranim muzejima i njihovim osnivačima, kao i Muzejsko-dokumentacijskom centru u Zagrebu.

STRUČNI I ZNANSTVENI RAD

Sudjelovanje na nastavi Filozofskog fakulteta u Splitu – naslovni asistent triju kolegija: *Osnove* *muzeologije i muzejska pedagogija –* predavanja (Odsjek za povijest umjetnosti); *Muzejska pedagogija s praktikumom* – vježbe u praktikumu*; Tradicijske igre i igračke –* seminar (Odsjek za rani i predškolski odgoj i obrazovanje – izvanredni studij).

Recenziran je kompletni časopis Hrvatskog etnološkog društva „**Mitsko, sakralno i prostorno: znanstvenostručni zbornik radova posvećen Tomi Vinšćaku, znanstveniku, istraživaču i prijatelju s krova svijeta,** ur. Marijana Belaj, Tibor Komar, Suzana Marjanić, Ivana Radovani Podrug. Sastoji se od 14 raznorodnih tekstova posvećenih prerano preminulom profesoru dr. Tomi Vinšćaku.

OSTALO

KUD Filip Dević, Susret s novinarima, 28. siječnja

Seminar “Salonae Longae. Od antičke Salone do humanističkog Splita”, 16. i 19. ožujka

Nonina škrinja, promocija knjige, Hvar 7. svibnja

Matica Hrvatska, predstavljanje knjige “I lito i svitlo”, autorice Marine Čapalije, 12. lipnja

Callegari – talijanska škola mode i dizajna i Anamarija Asanović, modne revije “Judita” i “Modni suveniri grada Splita”, EMS, 15. lipnja

Međunarodni znanstveni skup “Otkrivanje Dalmacije IX”, 20. listopada, suradnja Instituta za povijest umjetnosti Cvito Fisković i EMS

KONCERTI

1. “Moment’s Notice”, 8. srpnja, nastup jazz trija “We Three”: Hrvoje Galler – klavir, Zvonimir Šestak – kontrabas, Darko Grappone - bubnjevi
2. “Giant Steps”, 23. rujna, nastup “Klasične hrvatska četvorke”: Saša Nestorović – saksofon, Hrvoje Galler – klavir, Saša Borovec – kontrabas, Šimun Matišić – bubnjevi

TV, NOVINE, RADIO

Veliki judi, TV Jadran, 27. siječnja, razgovor s ravnateljom; emitirano u subotu 28. siječnja

Zaboravljene dječje igre, 24 SATA, 19. ožujka

Dobro jutro Hrvatska, HRT 1, 28. ožujka – prilog o izložbi Mrgari

Petar Meštrović je samouki kipar iz Otavica i dokaz da ima nešto u tim genima, ŠibenikIn, 18. svibnja

Precima i potomcima. Samouki kipar Petar Meštrović, Radio Drniš, 18. svibnja

In Magazin, Nova TV, 1. kolovoza, prilog o izložbi a la Turka

Klasična hrvatska četvorka izvodi “Giant Steps”, Jazz.hr. Hrvatski jazz portal, [www.jazz.hr](http://www.jazz.hr)

Razgovor o koncertu Giant Steps, Cro-jazz, 3 program hrvatskog radija, četvrtak 21.09. od 19-20 sati

Davor Hrvoj, Jazz bakanalije u Dioklecijanovim odajama, Novi list, 27. 09. 2023., str. 110

Davor Hrvoj, Klasična hrvatska četvorka koncertom obilježila 97. rođendan Johna Coltranea - Jazz bakanalije u Dioklecijanovim odajama, SoundGuardian, 27. rujan 2023.

razgovor s Tinom Jokić, novinarkom tjednika Express u prostoru Muzeja povodom pripreme izložbe *Tuć' more* – tekst pod naslovom *Kako god ti je na brodu, moraš izdržati!* objavljen u tjedniku Express broj 688 od 13. listopada, 66-71 str.
razgovor izravno u eter s novinarom Radija Split Zoranom Vukičevićem, povodom skorašnjeg otvorenja izložbe *Tuć' more,* 12. listopada
razgovor za Hrvatski katolički radio – emisija *Kulturne minute* emitirana isti dan (urednica redakcije **Katarina Varenica), 12 listopada**

razgovor u prostoru Muzeju s novinarom Radija Split Zoranom Vukičevićem – prilog o izložbi *Tuć' more* priređen za dvije emisije spomenutog radija: *Podvučeno plavim* i *Pomorske večeri,* 16. listopada
intervju s Andreom Viđak Midžor, urednicom i novinarkom Radija Sunce u prostoru Muzeja vezano za izložbu *Tuć' more*, prilog višekratno emitiran na Radio Suncu, 17. listopada
snimanje i emitiranje uživo priloga o izložbi *Tuć' more* iz prostora Muzeja za televizijsku emisiju HRT-a *Dobro jutro, Hrvatska*, novinar Šime Kovačević, 3. studenog
intervju s Damirom Šarcem, urednikom i novinarom Slobodne Dalmacije – prilog o izložbi *Tuć' more* na duplerici božićnog izdanja Slobodne Dalmacije (12.-13. str.) pod naslovom *Tuć more kroz stoljeća,* prosinac

TV SNIMANJA U MUZEJU

Veliki judi, TV Jadran, 5. siječnja (gost Miki Bratanić)

Veliki judi, TV Jadran, 27. travnja (gošća Mirjana Nazor)

**BROJ I STRUKTURA POSJETITELJA 2023**

***ULASCI KOJI SU REALIZIRANI PUTEM VOCHERA/ UPUTNICA***

1.Grupe turista ( agencije Adriatic,Gulliver travel,Gulliver MDC, Calvados,Kompas,Dubrovnik travel )

- 2173

2.Predavanja Road Scholar 572

3.Pedagoška djelatnost ( radionice i stručna vodstva za vrtiće i osnovne škole ) 912

Napomena:ukupan broj djece iznosi 2124 s tim što je za 912 djece plaćeno vocherom a 1212 djece tj. učenika platilo je putem ulaznica na recepciji muzeja.

4.Aspira ulaz uz stručno vodstvo za buduće turističke vodiče 136

5.Program Split Card – 1161

***ULASCI KOJI SU REALIZIRANI PUTEM ULAZNICA***

6.ULAZNICE

3 eur - 6639

1,5 eur - 4648

1 eur - 21367

2 eur - 1897

Ukupno ulaznice: - 34551

Naplaćenih ulaznica bilo je 39505,a od toga:

-plaćeno voucherom 4954

-plaćeno putem ulaznica 34551

BESPLATNI ULASCI U MUZEJ: 3534

UKUPNO:39505 naplaćenih ulazaka

 3534 gratis

**UKUPAN BROJ : 43 039 posjetitelja**